ОБАВЕШТЕЊЕ

О ДОСТАВИ ИЗВЕШТАЈА О СТРУКТУРИ И ВРЕДНОСТИ

НЕФИНАНСИЈСКЕ ИМОВИНЕ РЕПУБЛИКЕ СРБИЈЕ НА СВИ1 И СВИ2

ОБРАСЦИМА СА СТАЊЕМ НА ДАН 31.12.2022.ГОДИНЕ

 Корисници средстава у својини Републике Србије (у даљем тексту: корисници) у обавези су да Републичкој дирекцији за имовину Републике Србије доставе Извештаје о структури и вредности нефинансијске имовине са стањем на дан 31. децембар 2022. године.

 Извештаји се достављају на обрасцима СВИ1 и СВИ2, прописаним Правилником о садржају извештаја о структури и вредности нефинансијске имовине Републике Србије („Службени гласник РС“, бр. 65/14). **Рок за извршење ове обавезе за 2022. годину је 28. фебруар 2023. године.**

Корисници, у складу са одредбом члана 2. наведеног правилника, обрасце СВИ1 и СВИ2 достављају Републичкој дирекцији за имовину Републике Србије електронским путем преко Web апликације „Регистар непокретности у јавној својини“ и у писаној форми.

 Сагласно члану 79а Закона о буџетском систему („Службени гласник РС“, бр. 54/09...95/18) и члану 3. Правилника о садржају извештаја о структури и вредности нефинансијске имовине Републике Србије, Републичка дирекција за имовину је у обавези да до 31. Марта 2023. године, Минстарству финансија - Управи за трезор, достави Збирни извештај о структури и вредности непокретне имовине у својини Републике Србије са стањем на дан 31.12.2022. године и Збирни извештај о структури и вредности покретне имовине Републике Србије са стањем на дан 31.12.2022. године, на основу добијених извештаја о структури и вредности имовине корисника средстава у својини Републике Србије, са списком тих корисника који се објављује на интернет страници Републичке дирекције за имовину Републике Србије, ради састављања завршног рачуна буџета Републике Србије за 2022. годину.

 Списак корисника који су електронским путем преко Web апликације „Регистар непокретности у јавној својини“ доставили СВИ1 образац са стањем на дан 31.12.2022.

године. ([Преузмите PDF 1](https://www.rdi.gov.rs/doc/Spisak12023.pdf))

Списак корисника који су електронским путем преко Web апликације „Регистар непокретности у јавној својини“ доставили без попуњених вредности СВИ1 образац са стањем на дан 31.12.2022. године. ([Преузмите PDF 2](https://www.rdi.gov.rs/doc/Spisak22023.pdf))

 Списак корисника који су електронским путем преко Web апликације „Регистар непокретности у јавној својини“ доставили СВИ2 образац са стањем на дан 31.12.2022.

године. ([Преузмите PDF 3](https://www.rdi.gov.rs/doc/Spisak32023.pdf))

Списак корисника који су електронским путем преко Web апликације „Регистар непокретности у јавној својини“ доставили без попуњених вредности СВИ2 образац са стањем на дан 31.12.2022. године. ([Преузмите PDF 4](https://www.rdi.gov.rs/doc/Spisak42023.pdf))